钦定古今图书集成/方舆汇编/职方典/第1420卷 > 思恩府公署考 府志
## 钦定古今图书集成/方舆汇编/职方典/第1420卷 > 思恩府公署考 府志

本府

思恩府治　在城居中，稍南，后倚蜒蜿山，前拱狮子岩，四面峰峦重叠，左右冈陵回抱，东西二水交合于南，允称秀丽之区。中为师帅堂，西为清军厅，东为经历司。师帅堂后为思补堂，东为丰积库，西为外书舍，后为知府宅。师帅堂西旧有龙亭库，堂之前左右两庑，六房序焉。中为露台甬道，左右有皂隶、刑杖亭，南为仪门，东为土地祠、寅宾馆。西为司狱司、常平仓。监狱在司狱司侧，正南则大门在焉。

清军厅　司狱司俱在府治内。

思南协守府副将衙门在府治后西北隅，原旧分司协镇，驻南宁府。

皇清康熙四年，始移驻“思恩。”

守备署　在府治后

千总衙　在城外

把总衙　在东门外营房内。按明季，府治后建有九土巡检司九所。每月一司带领土兵赴府驻卫，一以戍守城池，一以使观汉官威仪，乃羁縻之意也。明末蹂躙，“相传兴隆土司韦承业统领土兵作乱，将明季旧制碑文” 及九土司衙署焚毁无存。今基址建立营房，为官兵居住《外州县》。

武缘县治　，建自明洪武初年在城东门内。至万历四十一年，知县李先春移建南门内。中建县堂，右边龙亭库，两廊为吏书舍，前为仪门，左

边寅宾馆、土地祠。右边狱房，外为大门，上为谯楼。大堂后建穿堂，左边为库，内为县衙。左边仓廒及后衙颓坏。

皇清康熙六年，知县庄振徽重建。

典史衙　，在县左。厅一座三间，后衙一座三间。教谕廨　，在旧学址，前后厅各三间。

训导廨　在旧学址，前后厅各三间。

分司署　在县治东。正堂三间，穿堂一间，后堂三间。万历十二年，知县郑学醇修。

城守原未建置衙门。康熙七年，知县庄振徽、千总江辉同捐买民舍，改为城守公署。

黄桐驿　、朱沙驿　、白石驿　，俱圮。

《覃李》公馆　在城东四十里覃李村，知府侯国治建。

上司公馆　在城东门内。

府教场　，在东关外。演武厅一座，三楹。前有抱厦，后退。座长各如厅。

县教场　旧在北门外。明隆庆初，知县钱盛移置于城东红泥岭，久圮。万历十二年，知县郑学醇重建。

常平仓　旧在府治外。明末焚毁基址，久建营房，今建府大门内，西旁瓦屋二所，共六间。捐资积榖，以备饥馑。

预备仓　在县南。官厅一间，廒一座，三间。递年本县自理，积谷二百石。万历八年，知县黄约修。养济院　在北门外。

乡约所　在城内

西隆州治　治因新设公署，草创茅屋土室，仅蔽风雨。按州署前知州石笃生详允建于扁牙之坝楼山，今改迁于本州之砦凶山。州署西向，大堂四楹。堂后为川堂，左为仓、右为库，两廊为书吏舍、积贮案卷。最后有楼，为知州廨，堂外为大门，上设谯楼，南北两侧为衙役班房。

州同署　：西向。大厅一座三间，前为大门，后为廨。

州判署　未建，今葺茅屋暂寄。

吏目署　未建，今葺茅屋，暂寄。

守备署　，北向。大堂一座，堂后两廊，后为廨堂，西为千总署，西南为千总廨，正北为大门。西林县署　建自康熙六年。在城居中东向，中建大堂三楹，后为川堂三楹，左为仓，右为库，后即知县廨三楹。大堂前左右六房吏役，前为仪门，周围俱筑土垣，正东则为大门。

县丞署　，建自康熙六年，在城东门内，东向，厅廨前后二层各三间，周围俱筑土垣。

典史署　建自康熙六年，在城东门内，东向，厅廨前后二层各三间，周围俱筑土垣。

驻防守备署　建自康熙六年，在城西门内南向，堂署前后二层各三间，周围俱筑土垣。千总署　建自康熙五年，在城南门内东向，堂廨前后二层各三间，周围俱筑土墙。

白山土司署　旧在乔利墟旁，因被兵变，瓦砾无存。今移陇兔村，创结茅房，与民杂处。

兴隆土司署　，旧建置于乔利兵变之后，毁残殆尽。今于芦河城头渌河村建草署二座，为堂、为舍，与民同居。

定罗土司署　，建自明万历年间。在木城头南向。中建正厅，左右两廊，为书役房舍；外为大门，上为谯楼；后为中厅，左右两房为书室、客舍；最后为司廨，东西各有厢房。明末兵变倾毁，今未能修复，现迁住在司治西侧。茅屋前后二层各三间，与民杂处。

旧城土司署　，建自明万历年间，在八峰山下，居城之中。门楼一间，大堂一座两楹；中堂一座、两房；后廨一座、四房。馀无仓库侧舍。

下旺土司署　，旧建在首城头内，因明末兵变焚塌，于顺治戊子年间迁居那海堡石城头内，起建茅屋三座，北向。前为司堂，中为厅，后即司廨。协理房一间，在中厅堂外为大门。

那马土司署　，旧有砖瓦，兵变被毁，今止草盖。大堂一座三间、后堂一座三间、内衙五间，协理房一座三间。

都阳土司署　，旧衙二座，在岊皂村，因罹兵变，瓦砾无存，今止茅草。盖署一座三间，与民杂居。古零土司署　，原无衙宇，历来司官自行捐资，构椽而居，共置署宇三进。前为大门，中为大堂，二堂后为廨舍数楹，仅蔽风雨而已。

安定土司署　：旧有砖墙衙署一座在旧州，久废。今以地六村为司治，止有茅屋。前后两座，共六间，与民杂处。